paragraph_text: "Slobodarka" je bila borbena himna Hrvatske demokratske stranke (iz doba Austro-Ugarske) nadahnuta Hvarskim ustankom. Nastala je 1908. godine a autor pjesme je dr. Josip Smodlaka.Anić, Nikola. Pučki ustanak na Hvaru i narodnooslobodilački rat, // Radovi Zavoda za hrvatsku povijest, sv. 10, br. 1. (1977.), str. 513.-530.,, str. 522. Pjesma je prvi put izašla u Splitu 7. svibnja 1908. godine u prilogu lista Pučka sloboda. Nakon pojavljivanja uglazbio ju je u koračnicu istaknuti splitski skladatelj Josip Hatze. Na njezinim je osnovama nastala hrvatska revolucionarna pjesma "Padaj silo i nepravdo".